Zmenené a doplnené všeobecne záväzným nariadením č. 5/2009.

Všeobecne záväzné nariadenie
hlavného mesta Slovenskej republiky Bratislavy
č. 4/2006
zo 6. júla 2006,
ktorým sa vyhlasuje záväzná časť územného plánu zóny celomestské centrum – časť Petržalka, územie medzi Starým mostom a Prístavným mostom 
Mestské zastupiteľstvo hlavného mesta Slovenskej republiky Bratislavy podľa § 11 ods. 5 písm. a) a e) zákona Slovenskej národnej rady č. 377/1990 Zb. o hlavnom meste Slovenskej republiky Bratislave a § 27 ods. 3 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov ustanovuje:

§ 1
(1) Týmto všeobecne záväzným nariadením sa vyhlasuje záväzná časť územného plánu zóny celomestské centrum – časť Petržalka, územie medzi Starým mostom a Prístavným mostom (ďalej len „územný plán zóny“). 
(2)  Priestorové vymedzenie riešeného územia územného plánu zóny tvorí územie vymedzené z juhu železničnou traťou s odbočením a prepojením na Bosákovu ulicu, Bosákovou ulicou po križovatku s Jantárovou cestou, zo západu Jantárovou cestou a zo severu protipovodňovou hrádzou.

§ 2
Záväznú časť územného plánu zóny tvorí:
a)	Textová časť - záväzná časť, ktorá obsahuje zásady a regulatívy podrobnejšieho priestorového usporiadania a funkčného využívania pozemkov, stavieb a verejného dopravného a technického vybavenia územia, umiestnenia stavieb na jednotlivých pozemkoch a návrh verejnoprospešných stavieb a je uvedená v prílohe č. 1 tohto nariadenia,
b)	Grafická časť – záväzná časť, vrátane grafického vymedzenia verejnoprospešných stavieb
1.	výkres č.3 - Výkres riešenia verejného dopravného vybavenia, 
2.	výkres č.5 - Výkres koordinácie a kolektorizácie inžinierskych sietí,
3.	výkres č.12. - Výkres priestorovej a funkčnej regulácie, verejnoprospešné stavby,  
ktorá je uvedená v prílohe č. 2 tohto nariadenia.

§ 3
Dokumentácia schváleného územného plánu zóny celomestské centrum – časť Petržalka, územie medzi Starým mostom a Prístavným mostom je uložená a možno do nej nahliadnuť na Magistráte hlavného mesta Slovenskej republiky Bratislavy, na Miestnom úrade mestskej časti Bratislava - Petržalka a na Krajskom stavebnom úrade v Bratislave.

§ 4
Toto všeobecne záväzné nariadenie nadobúda účinnosť 1. septembra 2006.

Ing. Andrej Ďurkovský
primátor

Príloha č. 1
k  všeobecne záväznému nariadeniu 
č. 4/2006

ÚZEMNÝ PLÁN ZÓNY
CELOMESTSKÉ CENTRUM – ČASŤ PETRŽALKA,
ÚZEMIE MEDUI STARÝM MOSTOM A PRÍSTAVNÝM MOSTOM

TEXTOVÁ ČASŤ

Záväzná časť

Príloha č. 2
k  všeobecne záväznému nariadeniu 
č. 4/2006

ÚZEMNÝ PLÁN ZÓNY
CELOMESTSKÉ CENTRUM – ČASŤ PETRŽALKA,
ÚZEMIE MEDUI STARÝM MOSTOM A PRÍSTAVNÝM MOSTOM

GRAFICKÁ ČASŤ

Záväzná časť